**Adroddiad Blynyddol ar Uniondeb Ymchwil 2020/21**

**Cyflwyniad**

Mae’r concordat diwygiedig, a gyhoeddwyd yn 2019, yn mynegi uchelgais adnewyddol i gryfhau ymhellach y Concordat i gefnogi uniondeb ymchwil. Mae’n darparu’r egwyddorion ac ymrwymiadau i sicrhau bod ymchwil a gynhyrchir gan brifysgolion, neu mewn cydweithrediad â phrifysgolion y DU, gan sefydliadau ymchwil a rhai eraill sy’n ymgymryd ag ymchwil yn cael ei gynnal gan y safonau uchaf o lymder ac uniondeb.

Mae Prifysgol Glyndŵr wedi ymrwymo i gynnal egwyddorion y Concordat: cadw at y safonau uchaf o lymder ac uniondeb ymhob agwedd o ymchwil:

· cynnal y safonau uchaf o lymder ac uniondeb ymhob agwedd o ymchwil

· sicrhau bod ymchwil yn cael ei reoli yn ôl fframweithiau moesol, cyfreithiol a phroffesiynol priodol

· cefnogi amgylchedd ymchwil sy’n cael ei ategu gan ddiwylliant o uniondeb ac wedi’i selio ar drefn dda, arfer orau, a chefnogaeth i ddatblygiad ymchwilwyr.

· defnyddio prosesau tryloyw, amserol, cadarn a theg i ddelio â honiadau o gamymddwyn ymchwil pan maen nhw’n codi

· cydweithio i gryfhau uniondeb ymchwil

Mewn cydymffurfiaeth ag ymrwymiad terfynol Concordat 2019, mae Bwrdd Llywodraethu y Brifysgol yn cyhoeddi adroddiad blynyddol ar uniondeb ymchwil, sydd wedi ei ystyried a’i dderbyn gan Bwyllgor Ymchwil y Brifysgol a gan y Bwrdd Academaidd cyn cael ei gyhoeddi yn gyhoeddus ar wefannau allanol y Brifysgol.

**Cysylltiadau Allweddol a Pherson a Enwir**

Mae Pwyllgor Ymchwil y Brifysgol yn goruchwylio uniondeb ymchwil y Brifysgol ar ran y Bwrdd Academaidd. Mae’r Pwyllgor Ymchwil y cyfarfod deirgwaith y flwyddyn ac mae ‘Adolygu Polisi ac Achosion o Gamymddwyn Ymchwiliol’ yn eitem sefydlog. Cytunodd y Pwyllgor Ymchwil yn Hydref 2021 i newid yr eitem sefydlog hon i gynnwys i ‘Adolygu Hyrwyddo Uniondeb Ymchwil’ i wreiddio a gweithredu’r concordat ymhellach i gefnogi uniondeb ymchwil.

Person a enwir y Brifysgol ar gyfer Uniondeb Ymchwil ydi’r Uwch-Is-Ganghellor Ymchwil, Yr Athro Richard Day. Mae’r Brifysgol yn cydnabod y gall pryderon mewn perthynas ag uniondeb ymchwil fod yn gymhleth ac yn sensitif dros ben sy’n gallu effeithio ar les emosiynol a meddyliol y rhai sy’n gysylltiedig. Gall unrhyw un sy’n dymuno mynegi, yn gyfrinachol, pryderon am ddull o reoli neu uniondeb ymchwil a reolwyd o dan nawdd y Brifysgol wneud hynny drwy gysylltu â’r Peron a Enwir ar gyfer uniondeb ymchwil, Yr Athro Richard Day neu’r pwynt cyswllt a enwir, Pennaeth Gwasanaethau Ymchwil, Frances Thomason.

Gall pryderon hefyd gael eu codi ar lefel leol drwy Ddeoniaid y Cyfadrannau academaidd.

**Polisïau a Gweithdrefnau**

Mae gan y Brifysgol bolisïau a gweithdrefnau yn eu lle i sicrhau bod ymchwil yn cael ei weinyddu yn unol â safonau arfer orau ac i’r lefelau uchaf o foeseg ac uniondeb.

Mae’r Brifysgol yn deall pwysigrwydd darparu polisïau tryloyw, gweithdrefnau, ac arweiniad yn unol â safonau arfer orau. Yn ddiweddar mae’r Brifysgol wedi adolygu eu ‘Rheoliadau ar Arferion Ymchwil’ sy’n berthnasol i holl aelodau’r Brifysgol sy’n gysylltiedig ag ymchwil, yn cynnwys staff, myfyrwyr a’r rhai hynny sy’n gweithio o dan nawdd y Brifysgol neu gyfleusterau ymchwil. Mae’r polisi yn amlinellu’r egwyddorion bod disgwyl i bob ymchwilydd lynu’n unol ag arfer ymchwil dda gan ddilyn Cod Ymarfer ar gyfer Ymchwil Swyddfa Uniondeb Ymchwil y DU. Mae’r Gweithdrefnau ar Arferion Ymchwil yn amlinellu hefyd ddiffiniadau’r Brifysgol o gamymddwyn ymchwil a’r camau gweithredu i’w dilyn pan mae honiad o gamymddwyn mewn ymchwil.

Mae’r Cod Ymarfer ar Safonau Moesol ar gyfer Ymchwil yn berthnasol i fyfyrwyr israddedig ac ôl-raddedig, ac aelodau o staff, sy’n gysylltiedig ag ymchwil. Mae’r cod ymddygiad yn darparu fframwaith o gyfrifoldebau moesol ac wedi’i arfogi gyda set o egwyddorion i arwain eu dull o reoli.

Mae Trefniadaeth Datgan Diddordeb y Cyhoedd (Chwythu Chwiban) yn darparu mecanwaith lle y gall pryderon dilys a wneir yn ddidwyll gael eu codi’n fewnol heb fod ofn unrhyw sgil effeithiau ar yr unigolyn.

**Gweithgareddau a Datblygiadau mewn Uniondeb Ymchwil**

Mae’r Brifysgol yn ymrwymedig i sicrhau a chynnal amgylchedd ymchwil sy’n datblygu ymarfer ymchwil dda ac yn gwreiddio diwylliant o uniondeb ymchwil. Cydnabyddir bod rhaid mabwysiadu sawl cynllun i gryfhau’r ddealltwriaeth o uniondeb ymchwil ar draws y Brifysgol.

Mae’r Brifysgol yn cydnabod bod hyfforddiant yn hanfodol i wreiddio’r uniondeb ymchwil a moeseg ymchwil o fewn yr amgylchedd ymchwil. Mae gwybodaeth am y Concordat yn cael ei gynnwys mewn pecynnau dechreuwyr newydd ac e-bost croeso. Mae Llawlyfrau Y Myfyriwr Ymchwil Ôl-raddedig a’r Arolygydd yn cynnwys cyfeiriadau at gyfrifoldebau ymchwilwyr mewn perthynas â’r Concordat. Mae cefnogaeth y Brifysgol i ddatblygiad yr ymchwilwyr yn cael ei gydlynu gan Tiwtor Datblygiad Ymchwilydd. Mae uniondeb ymchwil ei hun yn ffurfio elfen bwysig o ddatblygiad ymchwilydd ac yn cael ei gynnwys mewn hyfforddiant cychwynnol arolygydd ymchwil. Cyflwynir sesiynau hyfforddi a chodi ymwybyddiaeth generig a phwnc-penodol ar foeseg ymchwil drwy gydol y flwyddyn academaidd.

Gall ymchwil ddigwydd ar bob lefel o astudio a datblygiad gyrfaol, ac mae cefnogaeth a chyngor ar gael i bob aelod o’r gymuned PGW. Mae gan fyfyrwyr ôl-raddedig gefnogaeth gyfredol ychwanegol gan aelodau o’r tîm goruchwyliol yn ogystal â’r cyfarfodydd goruchwylio ffurfiol.

**Camymddwyn Ymchwil**

Mae cyfrifoldebau am fonitro camymddwyn ymchwil yn y Brifysgol yn nwylo’r Swyddfa Ymchwil yn adrodd i’r Pwyllgor Ymchwil, sy’n cael ei gadeirio gan yr

Uwch-Is-Ganghellor Ymchwil. Delir â honiadau o gamymddwyn ymchwil gan staff y Brifysgol neu fyfyrwyr yn unol â darpariaethau Gweithdrefniant Disgyblu ar gyfer staff y Brifysgol a/neu Gweithdrefniant Disgyblu ar gyfer Myfyrwyr, Gweithdrefniant Uniondeb Academaidd neu Gweithdrefniant Addasrwydd Ymarfer, fel bo’n gymwys. Mae gan weithdrefnau perthnasol egwyddorion priodol a mecanweithiau i sicrhau bod ymchwiliadau yn fanwl a theg, yn cael eu cynnal mewn modd tryloyw ac amserol, ac yn cael eu ddiogelu gan gyfrinachedd pwrpasol.

Ni adroddwyd am unrhyw Gamymddwyn Ymchwil yn 2020/21.

Ardystiwyd yr adroddiad hwn gan Fwrdd Llywodraethwyr y Brifysgol ar 26ain Tachwedd 2021.